Godkendelse af nye retningslinjer for vandsyn 
Sagsfremstilling 
2.      Godkendelse af nye retningslinjer for vandsyn  
                                                                                                                        Åbent 
Sagsnr.: 326-2014-93543       J.nr.: 06.02.00            Pete Andreasen.: 326-2014-144600 
  
SAGSFREMSTILLING 
Teknik og Miljø afholder hvert år vandsyn på udvalgte offentlige vandløb. 
Formålet med vandsynene er at besigtige de enkelte vandløb samt gå i dialog med lodsejere og andre interessenter 
om konkrete vandløbsforhold. 
Udover vandsynene afholdes der to til tre møder årligt i vandsynsgruppen, minimum et planlægningsmøde forud for 
grødeskæringssæsonen og et evalueringsmøde efter grødeskæringssæsonen. 
  
Den 8. maj 2008 vedtog det daværende Miljøudvalg et sæt retningslinjer for afholdelse af vandsyn samt 
sammensætning af vandsynsgruppe. 
Siden vedtagelsen af retningslinjerne er der kommet flere interessenter, hvilket har givet behov for revision af 
retningslinjerne. Hensigten er at sikre deltagelse for interesserede parter samt en ligelig repræsentation af 
interessenter. 
  
Ændringsforslag til tidligere vedtagne retningslinjer: 
· Ordlyden er enkelte steder i teksten ændret for at fremme forståelsen. 
· Under 'deltagelse ved vandsyn' er tilføjet 1 repræsentant fra landliggerudvalget, 1 repræsentant fra én lokal 
sportsfiskerforening samt 1 repræsentant fra det pågældende vandløbs formelle vandløbslaug. 
· Under 'deltagelse ved [adresse]' er tilføjet 3 repræsentanter fra landliggerudvalget, 1 repræsentant fra 
hver lokal sportsfiskerforening samt 1 repræsentant fra hvert formelle vandløbslaug. Herudover er der åbnet for 
muligheden for at der sammen med Teknik og Miljø deltager repræsentanter for entreprenørerne. 
Desuden er formålet med vandsynsgruppen præciseret, og antallet af årlige møder er ændret til det nuværende 
niveau - 2 årlige møder. 
  
Udkast til nye retningslinjer ses i bilag 1. Hidtidige retningslinjer ses i bilag 2. 
  
Udkast til retningslinjer har været i 14 dages høring hos den nuværende vandsynsgruppe, og der er indkommet 
samlede kommentarer fra Danmarks Naturfredningsforening og Danmarks Sportsfiskerforbund. Kommentarerne har 
givet anledning til enkelte ændringer, og kan ses i bilag 3. 
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller, at de nye retningslinjer for afholdelse af vandsyn godkendes. 
  
ØKONOMISKE KONSEKVENSER 
Der er ingen økonomiske konsekvenser ved godkendelse af nye retningslinjer for vandsyn. 
  
  
Bilag 
  
Bilag 1 - Udkast til nye retningslinjer for afholdelse af vandsyn i 
Kalundborg Kommune 
326-2014-133566 
Bilag 2 - Retningslinjer for vandsyn 2008 
326-2014-165317 
  
  
  
  
Teknik- og Miljøudvalgets møde den 11. august 2014: 
Udvalget vedtog at godkende teknik- og miljøchefens indstilling. 
Bilag 3 - Kommentarer til retningslinjer fra DN og DS 
326-2014-165318 
